Document ID: 32012R0057

KOMISIJOS ĮGYVENDINIMO REGLAMENTAS (ES) Nr. 57/2012
2012 m. sausio 23 d.
kuriuo sustabdomas konkursas, paskelbtas pagal Įgyvendinimo reglamentą (ES) Nr. 1239/2011
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 187 straipsnį kartu su 4 straipsniu,
kadangi:
(1)
Komisijos įgyvendinimo reglamentu (ES) Nr. 1239/2011 (2) paskelbtas 2011-2012 prekybos metų cukraus, kurio KN kodas 1701, importo taikant sumažintą muitą nuolatinis konkursas;
(2)
pasiūla Sąjungos cukraus rinkoje padidėjo, todėl toliau taikyti sumažinto importo muito nebereiks, o paraiškų teikimas turėtų būti sustabdytas;
(3)
siekiant kuo greičiau informuoti rinką ir užtikrinti veiksmingą priemonės taikymą, reglamentas turėtų įsigalioti jo paskelbimo Europos Sąjungos oficialiajame leidinyje dieną;
(4)
Bendro žemės ūkio rinkų organizavimo vadybos komitetas nepateikė nuomonės per jo pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Pagal Įgyvendinimo reglamento (ES) Nr. 1239/2011 2 straipsnio 3 dalį sustabdomas dalinio konkurso, kurio terminas 2012 m. sausio 25 d., 2012 m. vasario 1 d. ir 2012 m. vasario 15 d., paraiškų teikimas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2012 m. sausio 23 d.

Labels: 3
15
17
6